ജി എസ് ടിയില് ഉള്പ്പെടുത്തി സെസ് കൂടി ചേര്ത്താലും ലിറ്ററിന് 75 രൂപയ്ക്ക് പെട്രോളും ഡീസലും കിട്ടുമെന്നത് യാഥാര്ത്ഥ്യം സെസ് ഒഴിവാക്കി നികുതി സമ്ബ്രദായം മാറ്റരുതെന്ന് കേരളം വാദിക്കുന്നതിന് കാരണം വരുമാന നഷ്ടം തന്നെ പ്രധാനമന്ത്രിയുടെ ജന്മദിനത്തില് ഇന്ധന വില ജി എസ് ടിയിലേക്ക് എത്തുമോ? തിരുവനന്തപുരം: ഇന്ധന വില ജി.എസ്.ടി.യില് ഉള്പ്പെടുത്തുമോ എന്ന് ഇന്നറിയാം. ജി എസ് ടി കൗണ്സില് യോഗം വെള്ളിയാഴ്ച ലഖ്നൗവില് ചേരുമ്ബോള് രാജ്യം ആകാംഷയിലാണ്. ജി എസ് ടിയില് പെട്രോളും ഡീസലും ഉള്പ്പെട്ടാല് വില കുറയുമെന്ന് ഉറപ്പാണ്. ഈ യോഗത്തില് കേരളത്തിന്റെ പ്രശ്നങ്ങളില് ഇന്ധനനികുതിക്കു പുറമേ വെളിച്ചെണ്ണയുടെ നികുതിയും വരുന്നു. ധനമന്ത്രി കെ.എന്. ബാലഗോപാല് യോഗത്തില് പങ്കെടുക്കുന്നുണ്ട്. പ്രധാനമന്ത്രി നരേന്ദ്ര മോദിയുടെ 71ാം ജന്മദിനമാണ് ഇന്ന്. ഇതിന്റെ ആഘോഷങ്ങള്ക്കിടെ ഇന്ധന വില വര്ദ്ധനവില് പുതിയ നയം മാറ്റം കേന്ദ്രം പ്രഖ്യാപിക്കുമെന്നാണ് ചര്ച്ചകളില് ഉള്ളത്. ഉത്തര്പ്രദേശിലേയും ഗുജറാത്തിലേയും തെരഞ്ഞെടുപ്പുകള് കണക്കിലെടുത്താണ് ഈ പ്രതീക്ഷകള്. എന്നാല് കേരളം അടക്കമുള്ള ബഹുഭൂരിപക്ഷം സംസ്ഥാനങ്ങളും ഇതിനെ എതിര്ത്താല് ജി എസ് ടി മാറ്റത്തിന് കേന്ദ്രത്തിന് കഴിയുകയുമില്ല. അതുകൊണ്ട് തന്നെ പ്രതിപക്ഷ എതിര്പ്പുകാരണം ജി എസ് ടിയില് ഇന്ധന വിലയെ ഉള്പ്പെടുത്താന് കഴിയുന്നില്ലെന്ന ചര്ച്ചയ്ക്ക് വേണ്ടിയാണോ ഈ നീക്കമെന്ന ആശങ്കയും സജീവമാണ്. പെട്രോളും ഡീസലും ജി.എസ്.ടി.ക്കു കീഴിലാക്കാനുള്ള നീക്കത്തെ മറ്റു സംസ്ഥാനങ്ങളുടെ സഹകരണത്തോടെ എതിര്ക്കാനാണ് കേരളത്തിന്റെ തീരുമാനം. കേരള ഹൈക്കോടതിയുടെ നിര്ദ്ദേശപ്രകാരമാണ് കൗണ്സില് ഇതു പരിഗണിക്കുന്നതെന്നതാണ് വസ്തുത. ജി എസ് ടിയില് ഇന്ധനം ഉള്പ്പെടുത്തിയാല് അത് വിലക്കുറവിന് കാരണമാകുമെന്ന് ഉറപ്പാണ്. ജി എസ് ടിയിലെ പരമാവധി നികുതിയായ 28 ശതമാനം ജി.എസ്.ടി. ഏര്പ്പെടുത്തിയാല് പോലും പെട്രോള് വില 55 രൂപയാകും. ഇതിനൊപ്പം 20 രൂപ സെസ് ഏര്പ്പെടുത്തിയാല് പോലും 75 രൂപയ്ക്ക് പെട്രോള് കിട്ടും. ഡീസലിന്റെ കാര്യവും ഇങ്ങനെ തന്നെ. പെട്രോളിന്റെ അടിസ്ഥാന വില 39 രൂപയാണ്. 28 ശതമാനം നികുതിയായാല് അത് 11 രൂപ. ഡീലര്മാരുടെ കമ്മീഷനും കൂടി ചേര്ന്നാല് 54 രൂപയിലേക്ക് പെട്രോള് വില എത്തും. ഡീസലിന് 40 രൂപയാണ് അടിസ്ഥാന വില. ജി എസ് ടിയില് 28 ശതമാനം കമ്മീഷന് ചേര്ന്നാല് ഇതും 54 രൂപയിലേക്ക് വിലയെത്തും. വില കുറയ്ക്കാനാണ് ഇവ ജി.എസ്.ടി.ക്കു കീഴിലാക്കുന്നത്. എന്നാല്, കേന്ദ്രം സെസ് കുറച്ചാല് വില കുറയുമെന്നും പകരം ഇവ ജി.എസ്.ടി.ക്കു കീഴിലാക്കിയാല് സംസ്ഥാനങ്ങളുടെ വരുമാനം കുത്തനെ ഇടിയുമെന്നുമാണ് കേരളത്തിന്റെ നിലപാട്. എന്നാല് 30 രൂപ കേന്ദ്രം സെസ് പിടിച്ചാലും 85 രൂപയ്ക്ക് പെട്രോളും ഡീസലും കിട്ടുന്ന അവസ്ഥയുണ്ടാകുമെന്നതാണ് വസ്തുത. അതുകൊണ്ട് തന്നെ കേരളത്തിന്റെ ഈ വാദം നിലനില്ക്കില്ല. എന്നാല് സംസ്ഥാനങ്ങളുടെ വരുമാന നട്ടെല്ല് ഇതൊടിക്കുമെന്ന് വ്യക്തമാണ്. ജി.എസ്.ടി.യില് പരമാവധി 28 ശതമാനം നികുതി ഏര്പ്പെടുത്തിയാലും അതിന്റെ പകുതിമാത്രമേ സംസ്ഥാനങ്ങള്ക്കു ലഭിക്കൂ. ഇപ്പോള് പെട്രോളിന് 30.08 ശതമാനവും ഡീസലിന് 22.76 ശതമാനവുമാണ് കേരളത്തിലെ നികുതി. ഇന്ധന വില ജി എസ് ടിയില് ഉള്പ്പെട്ടാല് പെട്രോളിന്റെ അടിസ്ഥാന വിലയായ 39 രൂപയുടെ 28 ശതമാനം ആകും പരമാവധി നികുതി. അങ്ങനെ വരുമ്ബോള് 10.92 രൂപയുടെ പകുതി മാത്രമാകും കേരളത്തിന് ലഭിക്കുക. അതായത് 5.46 രൂപയായിരിക്കും സംസ്ഥാനത്തിന് ലഭിക്കുക. നിലവില് ഒരു ലിറ്റര് പെട്രോളിന് ലഭിക്കുന്ന നികുതി 24 രൂപയാണ്. കേന്ദ്രം ഇന്ധന വില ജി എസ് ടിയില് ഉള്പ്പെടുത്തുന്നതോടെ കേരളത്തിന്റെ വരുമാനം ഗണ്യമായി കുറയും. സംസ്ഥാനത്തിന് ലഭിക്കുന്ന 12,000 കോടി രൂപയില് നിന്ന് 6000 കോടി രൂപ കേന്ദ്രത്തിന് നല്കേണ്ടി വരും. ജി.എസ്.ടി. ബാധകമാക്കിയാല് അതുവഴിയുണ്ടാവുന്ന നഷ്ടം കേന്ദ്രം നികത്തണം. ജി.എസ്.ടി.യിലേക്കു മാറുകയും കേന്ദ്രത്തിന്റെ സെസ് തുടരുകയും ചെയ്യുന്ന സാഹചര്യമുണ്ടായാല് വില കുറയില്ലെന്നും കേരളം വാദിക്കുന്നു. വെളിച്ചെണ്ണയ്ക്ക് നികുതി കൂട്ടാനുള്ള നിര്ദ്ദേശമാണ് കേരളത്തിനു തിരിച്ചടിയാവുന്ന മറ്റൊന്ന്. ഭക്ഷ്യാവശ്യങ്ങള്ക്കുള്ള വെളിച്ചെണ്ണയും സൗന്ദര്യവര്ധകവസ്തു എന്നനിലയില് വിറ്റഴിക്കുന്ന വെളിച്ചെണ്ണയും തമ്മില് വേര്തിരിക്കാന് ജി.എസ്.ടി. കൗണ്സില് പരിഗണിക്കുന്ന നിര്ദ്ദേശമാണ് ആശങ്കയ്ക്കു കാരണം. ഒരു കിലോയ്ക്കു മുകളിലുള്ള പാക്കറ്റില് വില്ക്കുന്നത് ഭക്ഷ്യാവശ്യത്തിനുള്ളതായി കണക്കാക്കി അഞ്ചുശതമാനം നികുതി നിലനിര്ത്തണം. അതിനു താഴെയുള്ള അളവിലുള്ളത് സൗന്ദര്യവര്ധക വസ്തുവായി കണക്കാക്കി 18 ശതമാനവും ചുമത്തണം. ഇതാണ് കൗണ്സിലിനു മുന്നിലുള്ള നിര്ദ്ദേശം. ഇത് കേരളത്തിലെ വെളിച്ചെണ്ണ ഉത്പാദനത്തിന് തിരിച്ചടിയാവും. അതിനാല് 500 ഗ്രാമിനു മുകളിലുള്ളതിനെയെല്ലാം ഭക്ഷ്യാവശ്യത്തിനുള്ളതായി കണക്കാക്കി നികുതി അഞ്ചുശതമാനം മാത്രമാക്കണമെന്നാണ് കേരളത്തിന്റെ ആവശ്യം. Stories you may Like